Cuneiform Tablet Kt j/k 107 (AMMY 2002 166)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
6 GÍN 22.5 ŠE KÙ.AN a-nu-qú šu-IŠTAR a-na i-dí-na-a-bi₄-im i-dí-in um-ma šu-IŠTAR-ma a-na i-dí-na-a-bi₄-im-ma KÙ.AN ša DAM.GÀR ba-tí-iq ú wa-tù-ur dí-ší-ma ki-ma KÙ.AN ta-dí-nu ma-lá KÙ.BABBAR i-za-ku-a-ni ṭup-pá-kà IGI ší-be ḫi-ri-ma a ṣé-er ša ki-ma i-a-tí a kà-ni-iš šé-bi₄-lam li-ma-am ú ITU.KAM i-na ṭup-pì-kà wa-dí-a-am ú i-a-tum té-er-tí a DAM.GÀR li-li-ik šu-ma KÙ.AN i-na wa-aḫ-šu-ša-na lá ta-tí-dí-in KÙ.AN lu a-na ma-ri-it-ḫi-im lu a-na du-ur-ḫu-mì-it bi₄-il₅-ma ba-tí-iq ú wa-tù-ur dí-ší-ma qá-dí KÙ.BABBAR ša um-me-a-ni-kà a-na e-bu-tí i-da-na-ku-ni ú i-a-am lá e-ṭí-ir-kà KÙ.AN lá tù-šar šu-ma lá ta-tí-dí-in a-šu-mì-a-ma li-ib-ší a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-ni IGI ú-zu-bi₄-iš-ki-im IGI ku-da-dí-im a-ta-a ta-pá-ni